আইডা ক্যাম্প

আইদা (আরবি: مخيم عايده, অন্য উচ্চারণ 'আয়দা', হল একটি ফিলিস্তিনি শরণার্থী শিবির যা বেথলেহেমের ঐতিহাসিক কেন্দ্র থেকে ২ কিলোমিটার (১.২ মাইল) উত্তরে এবং বেইত জালা থেকে ১ কিলোমিটার (০.৬২ মাইল) উত্তরে, ফিলিস্তিন রাজ্যের কেন্দ্রীয় পশ্চিম তীরে অবস্থিত। এটি বেথলেহেম গভর্নরেটের( গভর্নরেট হলো এমন একটি প্রশাসনিক এলাকা যেটি একজন গভর্নর দ্বারা পরিচালিত হয়)মধ্যে অবস্থিত।

## নাম
**"আইদা" নামটি এসেছে জমির মূল মালিকের নাম থেকে, যেখানে সে একই নামের একটি কফি শপ তৈরি করেছিল। আইদা কিছু আদি ফিলিস্তিনি পরিবারকে খাবার, কম্বল, কফি এবং চা সরবরাহ করে সাহায্য করেছিল যখন তারা ওই অঞ্চলে পালিয়ে এসেছিল। "আইদা" আরবি ক্রিয়াপদের  সাথে সাদৃশ্যপূর্ণ যার অর্থ "ফিরে আসা", তাই বাসিন্দারা এই নামটি রেখেছিলেন।**   

**আইদা ক্যাম্প 'আজ্জা ক্যাম্প এবং র‍্যাচেলের সমাধি সংলগ্ন, এবং ক্যাম্পের উত্তর এবং পূর্ব প্রান্ত ইসরায়েলি পশ্চিম তীরের প্রাচীর দ্বারা জেরুজালেম থেকে বিচ্ছিন্ন।জেরুজালেমে প্রবেশের সবচেয়ে নিকটতম প্রবেশপথ হল ৩০০ নম্বর চেকপয়েন্ট। শিবিরটি গিলো এবং হার হোমার নামক ইসরায়েলি বসতিগুলির কাছে অবস্থিত।**   **এটি জাসির প্যালেস হোটেল ও ওয়ালড অব হোটেলের সংলগ্ন এবং বেথলেহেম বিশ্ববিদ্যালয় এবং প্যালেস্টাইন মিউজিয়াম অব ন্যাচারাল হিস্ট্রি নামক জাদুঘর হতেও নিকটে অবস্থিত।** 

**আইদা ক্যাম্প মূলত ৩- বা ৪-তলাবিশিষ্ট  সিমেন্টের ভবন দিয়ে তৈরি, যেগুলো ক্যাম্পের উচ্চ জনসংখ্যার ঘনত্ব (গড় প্রতি বর্গকিলোমিটারে প্রায় ৯০,০০০ লোক) থাকার জন্য নির্মিত হয়েছিল।**       **একটি গবেষণায় আইদাকে "ঘনবসতিপূর্ণ শহুরে বস্তির রূপ" হিসেবে বর্ণনা করা হয়েছে।**  **কিছু ভবনকে অনিরাপদ বলে মনে করা হয় কারণ সেই ভবনগুলোর ভিত্তি দুই তলার বেশি ভার বহন করার জন্য নির্মিত হয়নি।** **বাসিন্দারা বলছেন যে ক্যাম্পে ব্যাক্তিগত গোপনীয়তা রক্ষা করার কোনো বালাই নেই কেননা সবাই একসাথে খুব জড়োসড় হয়ে বসবাস করে। ক্যাম্পের মধ্যে থাকা বাড়িগুলোর সড়ক এর কোনো ঠিকানা নেই, তাই লোকেরা প্রতিটি পাড়ায় বসবাসকারী পরিবারের নামের পাশাপাশি ওয়ালিদের সুপারমার্কেট বা ফেরার চিহ্ন হিসেবে (প্রবেশদ্বার) এর মতো ল্যান্ডমার্কের উপর ভিত্তি করে চলাচল করে।**  

UNRWA **অনুসারে, ২০১৪ সালের শেষে শিবিরটিতে প্রায় ৫,৪৯৮ জন শরণার্থী অবস্থান করছিল। **  **২০১৭ সালের ফিলিস্তিনি আদমশুমারি অনুসারে, শিবিরে বাসিন্দার সংখ্যা ছিল ২,৮২৪ জন। ২০২৩ সালে, UNRWA এর গণনায় বাসিন্দার সংখ্যা ছিল ৭,২৪৪ জন, যার মধ্যে ২,৪৭৯ জনই শিশু ছিল।** 

**শিবিরের প্রবেশপথের উপরে একটি বিশাল চাবির ভাস্কর্য রয়েছে, যা স্থানীয় বাসিন্দারা এবং আইদা যুব কেন্দ্র নাকবা দিবসের স্মরণে তৈরি করেছিল। 'প্রত্যাবর্তনের চাবি' নামে পরিচিত এই চাবিটি ফিলিস্তিনিদের প্রত্যাবর্তনের অধিকারের প্রতীক হিসেবে দৃঢভাবে অবস্থান করছে; এর আকৃতিটি পুরাতন কঙ্কাল চাবির উপর ভিত্তি করে তৈরি যা অনেক ফিলিস্তিনি পরিবার তাদের লক্ষ্যের স্মারক হিসেবে ধারণ করে ; তারা বাস্তুচ্যুত হওয়ার আগে যে বাড়িতে বাস করত সেখানে যেনো পুনরায়  ফিরে যেতে পারে।** 

**পৃথককারী প্রাচীর এর দেয়ালে রয়ে গেছে গ্রাফিতি এবং ম্যুরাল সহ অসংখ্য শিল্পকর্মের ছোয়া। একটি বৃহৎ ম্যুরাল "Gernika 1936 - Palestina 1948" শব্দ দিয়ে আঁকা রয়েছে সেখানে।**  

**২০২৩ সালের হিসাব অনুযায়ী, ক্যাম্পটিতে দুটি স্কুল রয়েছে: আইদা প্রাথমিক ছাত্র বিদ্যালয়; যেখানে ২০২৩ সালে ৪৪৯ জন শিক্ষার্থী ছিল**  **এবং UNRWA পরিচালিত একটি বালিকা বিদ্যালয়। এখানে একটি স্বাস্থ্য ক্লিনিক রয়েছে, যা ২০২০ সালে UNRWA দ্বারা সৌদি উন্নয়ন তহবিলের অর্থায়নে প্রতিষ্ঠিত হয়েছিল।**  **ক্লিনিক প্রতিষ্ঠার আগে, UNRWA কর্তৃক চিকিৎসক এবং ফিজিওথেরাপিস্টদের সাহায্য প্রদান করা হতো যেন তারা ক্যাম্পের মধ্যে চিকিৎসা সহায়তা প্রদান করতে পারে এবং এর জন্য একটি ক্লিনিক বেইত জালায় অবস্থিত ছিল।** 

**ফিলিস্তিনের অনেক শরণার্থীর মতো, আইদার বাসিন্দাদের ক্ষেত্রেও জল এবং স্যানিটেশনের সরবরাহ প্রায়শই ব্যাহত হয়।**      **তাদের কূপ খনন বা বৃষ্টির জল সংগ্রহ করার অনুমতি নেই,**  **তাই তারা মেকোরোটের মতো কোম্পানি থেকে কেনা জলের উপর নির্ভর করে এবং ইসরায়েলি সরকারের কাছ থেকে পর্যায়ক্রমে ভাতা পাওয়াকালীন সময়ে তারা ট্যাঙ্ক এবং সিস্টার্নে ট্যাপের জল সংরক্ষণ করে রাখে।**   **পয়ঃনিষ্কাশন ব্যবস্থা দুর্বল, যদিও শিবিরে একটি পয়ঃনিষ্কাশন ব্যবস্থা রয়েছে যা বেইত জালার পয়ঃনিষ্কাশন নেটওয়ার্কের সাথে সংযুক্ত, যা পরে পশ্চিম জেরুজালেম ব্যবস্থার সাথে সংযুক্ত হয়।** 

**আইদা ক্যাম্পে কোনো কেন্দ্রীয় স্যানিটারি ল্যান্ডফিল নেই, মূল কারণ হলো এটি নির্মাণের জন্য উপযুক্ত এলাকাটি ইসরায়েলি-নিয়ন্ত্রিত এরিয়া সি-তে, এবং ইসরায়েলি কর্মকর্তারা কোনোভাবেই তা নির্মাণে অনুমোদন প্রদান করবে না।**  **রাস্তা পরিষ্কার এবং আবর্জনা সংগ্রহ UNRWA দ্বারা পরিচালিত হয় এবং কখনও কখনও তা শ্রমিক ধর্মঘটের কারণে ব্যাহত হয়।**   

**আইদায় বেকারত্বের হার ৪৩%**। 

ক্যাম্পে কৃষিকাজের জন্য কোন জমি নেই।   **তবে, খাদ্য সার্বভৌমত্ব উদ্যোগের অংশ হিসেবে লাজি সেন্টারের ছাদে সবজি বাগান রয়েছে।**।   

**আল রোওয়াদ সাংস্কৃতিক ও থিয়েটার প্রশিক্ষণ কেন্দ্র**   এবং লাজি যুব কেন্দ্রের অবস্থান  **আইদায়**, **এই উভয় সংগঠনই সাংস্কৃতিক এবং সৃজনশীল প্রতিরোধের ধরণকে অনুশীলন করে। আইদা শিবিরের শরণার্থীরা মূলত ইসরায়েলি দখলদারিত্বের বিরুদ্ধে অহিংস বিরোধিতা অনুশীলন করে থাকে। লাজি কেন্দ্রটি শিবিরের ঠিক বাইরে,  মূল প্রবেশদ্বারের পাশে অবস্থিত।**

**২০০৯ সালে লাজি সেন্টার কর্তৃক প্রকাশিত একটি চিত্রিত শিশুতোষ বই "ফ্লাইং হোম"-এ আইডা ক্যাম্পের তরুণদের পরিস্থিতি প্রকাশিত হয়েছিল।** **লাজি সেন্টার পরবর্তীতে ২০১৪ সালে "দ্য আইডা ক্যাম্প অ্যালফাবেট" নামে একটি বই প্রকাশ করে।**    **আমাল বিশারা নামের একজন লেখক ক্যাম্পের জীবন সম্পর্কে একটি শিশুতোষ বই লিখেছিলেন, যার নাম "দ্য বয় অ্যান্ড দ্য ওয়াল"।**  

**আইরিশ সঙ্গীতশিল্পী 'মেকেই' ২০২১ সালে লাজি সেন্টারে স্বেচ্ছাসেবক হিসেবে কাজ করেন, ফিলিস্তিনি শিশুদের সাথে "উই আর" নামে একটি দাতব্য এককভাবে লেখা এবং রেকর্ড করার জন্য কাজ করেন। কেনাকাটা এবং স্ট্রিমিং থেকে প্রাপ্ত অর্থ লাজি সেন্টারে যায়।**  **লাজি সেন্টারে আউড (এক প্রকার বাদ্যযন্ত্র) পাঠও দেওয়া হয় এবং একটি যুব ডাবকা (লোকসংস্কৃতিক নৃত্য)  দল রয়েছে।এছাড়াও আল রোওয়াদ সেন্টার যোগব্যায়াম ক্লাসের সুযোগ প্রদান করে থাকে।**   

**ফুটবলের মতো খেলাধুলা ক্যামটিতে যথেষ্ট জনপ্রিয়। UNRWA এবং লাজি সেন্টার এর অংশীদারিত্বে ২০১৬ সালে একটি ফুটবল পিচ (পাশাপাশি একটি খেলার মাঠ) তৈরি করা হয়।** **মাঝে মাঝে শিশুরা পূর্ব জেরুজালেম থেকে ক্যাম্পে খেলার জন্য আসে।**   **লাজি সেল্টিক ফুটবল ক্লাব, যা আইদা সেল্টিক নামেও পরিচিত, ২০১৯ সালে প্রতিষ্ঠিত হয় এবং যা গ্রিন ব্রিগেড দ্বারা সমর্থিত, ফিলিস্তিনিদের ফুটবল সরঞ্জাম, সুযোগ-সুবিধা এবং প্রশিক্ষণ প্রদান করে।**     **তাদের ফুটবল একাডেমি ২০২৩ সালে প্রতিষ্ঠিত হয়েছিল।**  **আইডা ইয়ুথ ক্লাব এবং উদ স্পোর্টস ইউনিয়ন দ্বারা চালু করা একটি মেয়েদের ফুটবল দলও সেখানে রয়েছে। এর কিছু খেলোয়াড় জাতীয় দলে যোগ দিয়েছে এবং কিছু সৌদি আরবে মেয়েদের জন্য আয়োজিত ২০২৪ সালের পশ্চিম এশিয়ান ফুটবল চ্যাম্পিয়নশিপে অংশ নিয়েছিল।** 

**২০২০ সালে, Ainle O Caireallain নামক একজন বক্সার লাজি সেন্টারে ACLAI প্যালেস্টাইন নামে একটি জিম স্থাপনে সহায়তা করেছিলেন। ২০২৫ সালে, উত্তর আয়ারল্যান্ডের বক্সার টাইরন ম্যাককেনা ACLAI প্যালেস্টাইনে একজন বক্সিং কোচ হিসেবে যোগ দেন এবং একটি ম্যাচে ক্যাম্পের নাম লেখা বক্সিং শর্টস পরিধান করেছিলেন।**  

**২০২৫ সালে, আল রোওয়াদ আন্তর্জাতিক রুবিকস কিউব প্রতিযোগিতা - বেথলেহেম ২০২৫ চালু করেন, এটি ওয়ার্ল্ড কিউব অ্যাসোসিয়েশন (ডব্লিউসিএ) এর সাথে নিবন্ধিত একটি রুবিকস কিউব প্রতিযোগিতা। এটি ছিল আইডা ক্যাম্পে অনুষ্ঠিত দ্বিতীয় আন্তর্জাতিক রুবিকস কিউব প্রতিযোগিতা।**   

**আল রোওয়াদ সাংস্কৃতিক ও থিয়েটার প্রশিক্ষণ কেন্দ্র ক্যাম্পে অসংখ্য সাংস্কৃতিক অনুষ্ঠান, ক্লাস এবং প্রদর্শনীর আয়োজন করেছে, যার মধ্যে রয়েছে ২০১১ সালে**  শেক্সপিয়ারের *[[দ্য টেমপেস্ট|দ্য টেম্পেস্ট]]*  **এবং লুক জেরামের মিউজিয়াম অফ দ্য মুন প্রদর্শন।**  **তারা একটি কমিউনিটি রান্নাঘরও প্রদান করে।** 

এই সম্প্রদায় প্রতি বছর ১৫ মে নাকবা দিবস উদযাপন করে। 

**ক্যাম্পের বাচ্চারা একজন বাসিন্দার দ্বারা স্থাপিত স্থানীয় কম্পিউটার এবং প্লেস্টেশন আর্কেডে ভিডিও গেম খেলে।** 

**ক্যাম্পের 'দ্য কি অফ রিটার্ন' শপটিতে গয়না এবং স্থানীয় শিল্পীদের তৈরি শিল্পকর্ম বিক্রি করা হয়, যারা ইসরায়েলি সেনাবাহিনীর ছোড়া কাঁদানে গ্যাসের ক্যানিস্টারগুলিকে সংযুক্ত করে রূপান্তরিত করে থাকে**। 

## ইতিহাস
**১৯৪৮ সালের ফিলিস্তিন যুদ্ধের অংশ হিসেবে ১৯৪৮ সালের ফিলিস্তিনি বিতাড়ন এবং পালিয়ে যাওয়ার ফলে জেরুজালেম এবং হেবরন অঞ্চল থেকে বাস্তুচ্যুত ফিলিস্তিনি শরণার্থীদের থাকার ব্যবস্থা করার জন্য ১৯৫০ সালে জাতিসংঘ কর্তৃক আইদা ক্যাম্প প্রতিষ্ঠিত হয়েছিল।**    **শিবিরের অনেক আধুনিক বাসিন্দা বাইত নাত্তিফের মতো গ্রাম থেকে পালিয়ে আসা ব্যক্তিদের বংশধর, যে গ্রামগুলি সেই সময়ে জনশূন্য হয়ে পড়েছিল।**   **কিছু শরণার্থী শিবিরে যাওয়ার আগে কয়েক মাস এমনকি বছরের পর বছর পর্যন্ত কাছাকাছি গুহায় আশ্রয় নিয়েছিলেন।**   **শিবিরটি ৬৬টি দুনাম(এলাকা পরিমাপ এর একক) (০.১৭ বর্গকিলোমিটার) জুড়ে ছিল এবং ৯৪টি তাঁবুতে বসবাসকারী ১,১২৫ জন শরণার্থীকে আশ্রয় দিয়েছিল।**   **অনেক বাসিন্দা তাঁবুতে অবস্থান করেছিলেন এবং পাঁচ থেকে দশ বছর ধরে স্থায়ী আবাসন কাঠামো গ্রহণ করেননি, কারণ তারা আশঙ্কা করেছিলেন যে স্থায়ী আবাসন তাদের আসল বাড়িতে ফিরে যাওয়ার ক্ষেত্রে সহায়তা পাওয়ার বিষয়টিকে আরও কঠিন করে তুলবে।**   **বাসিন্দারা অবশেষে খুপরিঘরে স্থানান্তরিত হতে শুরু করে, তারপর জাতিসংঘ-প্রদত্ত সিমেন্টের ঘর এবং অবশেষে আজকের বিদ্যমান অ্যাপার্টমেন্ট ভবনগুলিতে।** 

২০০০ সালের দ্বিতীয় ইন্তিফাদার সময় শিবিরটি বিশেষ দুর্দশার মধ্যে পড়ে, যখন  **স্কুলগুলো  মারাত্মকভাবে ক্ষতিগ্রস্ত হয় এবং ইসরায়েলি সামরিক অনুপ্রবেশের ফলে ২৯টি আবাসিক ইউনিট ধ্বংস হয়ে যায়।**    **ইসরায়েলি সেনাবাহিনী আবাসিক ক্যাম্প এবং আশেপাশের এলাকায় কারফিউ জারি করে, গ্রেপ্তার করে এবং ক্যাম্পের ভেতরের রাস্তা দিয়ে চলাচলের জন্য ঘরবাড়ির দেয়াল ভেঙে ফেলে।**  **এরকম একটি ঘটনায় শিবিরের বাসিন্দা হুদা হাওয়াজা, ইসরায়েলি সৈন্যরা তার দরজা ভেঙে ফেলার সময় সে মারাত্মকভাবে আহত হয় এবং সামরিক উপস্থিতির কারণে অ্যাম্বুলেন্স ডাকতে বিলম্বের কারণে সে মারা যায়**  **ঘটনাটি এমবেডেড সাংবাদিকদের দ্বারা নথিভুক্ত করা হয়েছিল এবং চ্যানেল ২-তে সম্প্রচারিত হয়েছিল, যা জনসাধারণে ক্ষোভ এবং সংবাদমাধ্যমের বিরুদ্ধে ইসরায়েলি সামরিক বাহিনীর নেতিবাচক প্রতিক্রিয়ার জন্ম দেয়। **  

**যখন পশ্চিম তীরে প্রাচীর তৈরি করা হয়েছিল, তখন সেটি একটি পরিবারকে আইদা ক্যাম্পের বাকি অংশ থেকে আলাদা করেছিল যা [[জেরুসালেম|জেরুজালেমে]] তাদের বিচ্ছিন্ন করে দিয়েছিল। ইসরায়েলি কর্তৃপক্ষ পরিবারটিকে জেরুজালেমের নাগরিকত্ব দিতে অস্বীকৃতি জানালে তারা তাদের মৌলিক চাহিদা পূরণ এবং তাদের সম্প্রদায়ের সাথে সংযোগ স্থাপনের জন্য চেকপয়েন্টের মধ্য দিয়ে যেতে বাধ্য হয়েছিলেন।**  

২০০৯ সালের মে মাসে জর্ডান, ইসরায়েল এবং ফিলিস্তিনি অঞ্চলে মধ্যপ্রাচ্যের তীর্থযাত্রার সময় পোপ ষোড়শ বেনেডিক্ট শরণার্থী শিবির পরিদর্শন করেন। তিনি বলেন যে শরণার্থীরা "অনিশ্চিত এবং কঠিন পরিস্থিতিতে" বাস করত এবং "**এটি দেখা দুঃখজনক যে এখনও দেয়াল নির্মাণ করা হচ্ছে**"। 

**২০১৫ সালের ২৯ অক্টোবর, সন্ধ্যার সময়, আইদা ক্যাম্পের একজন বাসিন্দা ১৭ বছর বয়সী ইয়াজান ইখলায়েল তার আইফোনে ধারণ করা একটি ভিডিওতে ক্যাম্পে অভিযানের সময় একটি ইসরায়েলি সামরিক যান থেকে মেগাফোনে দেওয়া একটি ঘোষণা ধারণ করেন। বক্তা বাসিন্দাদের সতর্ক করে বলেন যে, তারা যদি গাড়িটির দিকে পাথর নিক্ষেপ করে, “আমরা গ্যাস ছুড়ে তোমাদের সবাইকে মেরে ফেলব। শিশু, যুবক এবং বৃদ্ধ—তোমরা সবাই মারা যাবে। আমরা তোমাদের কাউকেই জীবিত রাখব না।”“আমরা তোমাদের একজনকে গ্রেপ্তার করেছি," তিনি আরও বলেন; "সে এখন আমাদের সাথে আছে। আমরা তাকে তার বাড়ি থেকে নিয়ে এসেছি এবং যদি তোমরা পাথর ছুঁড়তে থাকো, তাহলে আমরা তাকে জবাই করে হত্যা করব। বাড়ি যাও, নইলে আমরা তোমাকে গ্যাস দিয়ে হত্যা করব যতক্ষণ না তোমরা সকলে মারা যাবে। তোমাদের পরিবার, তোমাদের সন্তান, সবাই। আমরা তোমাদেরকে হত্যা করব।"**  **এই ঘটনার পর, ইসরায়েলি সীমান্ত পুলিশ বলেছে যে তারা এই ঘটনায় সন্দেহভাজন অফিসারকে বরখাস্ত করেছে এবং বাহিনীতে তার অব্যাহত পরিষেবা পর্যালোচনা করবে।** 

**২০১৮ সালে, ইউসি বার্কলে স্কুল অফ ল-এর মানবাধিকার কেন্দ্র একটি গবেষণা প্রকাশ করে যেখানে বলা হয়েছে যে আইদা ক্যাম্প বিশ্বের সবচেয়ে বেশি টিয়ারগ্যাস-প্রবণ স্থান ছিল, কিছু বাসিন্দা জানিয়েছেন যে ইসরায়েলি সামরিক বাহিনী এক বছরেরও বেশি সময় ধরে সপ্তাহে ২ থেকে ৩ বার তাদের বিরুদ্ধে টিয়ারগ্যাস ব্যবহার করেছে।**  **বাসিন্দারা মানসিকভাবে টিয়ারগ্যাসে "অভ্যস্ত" হওয়ার বর্ণনা দিয়েছেন, যদিও তারা এর সম্ভাব্য স্বাস্থ্যগত প্রভাব নিয়েও গভীরভাবে উদ্বিগ্ন - বিশেষ করে শিবিরের শিশুদের উপর, যারা প্রাপ্তবয়স্কদের মতোই গ্যাসের সংস্পর্শে আসে।**   

**২০২৩ সালের মে পর্যন্ত, শিবিরটি সেই সকল ফিলিস্তিনি ও তাদের বংশধরদের আবাসস্থল যারা আবু গোশ, আগুর, আল-ইমুর, আল-মালহা, আল-কাবু, আল-রামলাহ, আল-ওয়ালাজাহ, আলার, আজ-জাকারিয়া, বিয়ারশেবা, বেইট আউন, বেইট-জেবরীন, বেইত-মাবরিন, বেইত-দাইফের, বেইট আউন, দাইর আইয়ুব, ইরাক-আলমনশিয়া, জারশ, খলিলদাহ, রাফাত, রাস আবু আম্মার এবং শরাফাত নামক গ্রাম থেকে বিতাড়িত হয়েছিল ।**

**২০২০ সালের মার্চ মাসে, COVID-19 এর বেশ কয়েকটি ঘটনা নিশ্চিত হওয়ার পরে বেথলেহেম শহরসহ - আইদার মতো শরণার্থী শিবিরগুলোতে লকডাউন দেওয়া হয়।**   

**কোভিড-১৯ মহামারীর সময়, আল রোওয়াদ; সাংস্কৃতিক ও থিয়েটার প্রশিক্ষণ কেন্দ্র; জনসাধারণকে বিনামূল্যে খাবার সরবরাহ শুরু করে।**  

**২০২০ সালের গাজা যুদ্ধের সময়, শিবিরে ইসরায়েলি সামরিক অনুপ্রবেশ বৃদ্ধি পায়, একজন বাসিন্দা বলেন যে সপ্তাহে একাধিকবার এই অভিযান চালানো হয়। শিবিরে সামরিক অভিযানের সময় কিছু বাসিন্দাকে মারধর, গ্রেপ্তার বা হত্যা করা হয়েছে।**      **বাসিন্দাদের জন্য জলের সরবরাহ আরও কঠিন হয়ে পড়ে, কিছু মানুষ  জানিয়েছেন যে তাদের বাড়িতে সপ্তাহে একবারেরও কম জলের সরবরাহ ছিল।**  **বাসিন্দারা আরও জানিয়েছেন যে যুদ্ধের সময় ইসরায়েলি সেনাবাহিনী বেশ কয়েকবার লাজি যুব কেন্দ্রে প্রবেশ করেছে এবং ইসরায়েলি বাহিনী একাধিকবার ছাদ থেকে ফিলিস্তিনি পতাকা সরিয়ে ফেলেছে।**     **UNRWA ক্রমবর্ধমান আর্থিক সংকট সম্মুখীন হলে, পশ্চিম তীর জুড়ে শরণার্থীদের অবস্থার চরম অবনতি ঘটে।** 

২০২৫ সালের শেষের দিকে এক সকালে, ফুটবল মাঠে আসা শিশুরা ইসরায়েলি সেনাবাহিনীর কাছ থেকে নোটিশ পেয়েছিল যে, এই স্থানে সমস্ত কার্যকলাপ বন্ধ করতে হবে এবং এটি ভেঙে ফেলা হবে কারণ এটি যথাযথ অনুমতি ছাড়াই নির্মিত হয়েছিল। আইদা ক্যাম্পের আরও কিছু স্থান, যার মধ্যে একটি বাগান এবং একটি স্থানীয় থিয়েটারও রয়েছে, একই সময়ে একই রকম নোটিশ পেয়েছিল। বেথলেহেম পৌরসভার কাউন্সিলের একজন সদস্যের মতে, ফুটবল মাঠটি যে জমিতে নির্মিত হয়েছিল তা জেরুজালেমের আর্মেনিয়ান প্যাট্রিয়ার্কেট থেকে স্থানীয় কর্তৃপক্ষকে লিজ দেওয়া হয়েছিল এবং "বর্তমান স্থাপনাটি তৈরি হওয়ার অনেক আগে" জমিটি একটি ময়লা ফুটবল মাঠ ছিল। 

## ভগিনী শহর

*  Nogent-sur-Oise, France (since 2009)
*  Strasbourg, France (since 2025)

* 'আজ্জা
* আল-আরুব (শিবির)
* ধেইশেহ

## তথ্যসূত্র

* 'আয়দা আরসি'তে স্বাগতম
* পপুলার কমিটি আইডা ক্যাম্প
* 'আয়দা ক্যাম্প প্রোফাইল, ফলিত গবেষণা ইনস্টিটিউট-জেরুজালেম, ARIJ
* 'আয়দা এরিয়াল ছবি, আরিজ
* আইডা শরণার্থী শিবির, ইউএনডব্লিউআরএ
* 'আয়দা ক্যাম্পে উন্নয়নের অগ্রাধিকার এবং প্রয়োজনীয়তা সম্প্রদায় এবং স্থানীয় কর্তৃপক্ষের মূল্যায়নের উপর ভিত্তি করে, ARIJ
*  – আইডা ক্যাম্পে পানি  মিনি-ডকুমেন্টারি

বিষয়শ্রেণী:পশ্চিম তীরে ফিলিস্তিনি শরণার্থী শিবির
বিষয়শ্রেণী:উইকিউপাত্তে স্থানাঙ্ক আছে